С П Р А В К А

за отразяване на постъпилите предложения, становища и коментари на членовете на Регионалния съвет за развитие на Югоизточен регион за планиране от ниво 2 по проект на Интегрирана териториална стратегия за развитие на Югоизточния регион за планиране от ниво 2

|  |  |  |  |  |
| --- | --- | --- | --- | --- |
| № | Организация | Предложения, становища, коментари | Приема се/Не се приема | Мотиви |
| 1. | Община Сливен | На стр. 128 от ИТСР „Пространствени характеристики на Югоизточен регион като потенциали за развитие на културното наследство“ да се включат: Сливен: Антична и средновековна крепост Туида и Тракийска гробница с. Калояново | Приема се. | Текстът ще бъде допълнен. |
| На стр. 134 от ИТСР към: 2.10.6. „Територии, Функционални зони – неформални райони със специфични характеристики, проблеми и потенциали  Зони за стимулирано развитие“:  Да се включат към:  По-важните инвестиции в частта на ЮИР, са:  Проектиране и изграждане на Индустриален парк/зона „Бършен“(Източна Тракия) гр. Сливен, част от инвестиционна дестинация/зона Сливен – Ямбол  Проектиране и изграждане инфраструктура от градската среда и обслужващата сфера на територията на бивши военни поделения на територията на град Сливен.  Проектиране и изграждане на пътна връзка на гр. Кермен с достъп до АМ Тракия  Модернизация на железопътната линия Казанлък – Сливен - Зимница | Приема се за сведение.  Приема се за сведение.  Не се приема.  Не се приема.  Не се приема. | Функционалните зони са определени с текстовете на Актуализираната Национална стратегия за пространствено развитие.  Отразено е в Цел 1.1.2.  Проектирането и изграждането инфраструктура от градската среда и обслужващата сфера на територията на бивши военни поделения на територията на град Сливен се разглежда като елемент на ИПГВР, ОУП на град Сливен и ПИРО.  Не попада в приоритетните списъци с пътни обекти, предоставени от Агенция „Пътна инфраструктура“.  Железопътните обекти са подадени от компетентното ведомство МТС. |
| На стр. 146 от ИТСР към: „Цел 1.1.3. Подобряване на условията за бизнес, който да подкрепи навлизането на местни и чуждестранни компании“  Да се допълни проект:   * Проектиране и изграждане на Индустриален парк/зона „Бършен“ (Източна Тракия) – гр. Сливен, част от инвестиционна дестинация/зона Сливен - Ямбол   Основание: Намерението на община Сливен за изграждане на индустриален парк/зона е обективирано в сключените Меморандум за сътрудничество с Българска агенция за инвестиции през 2018 г. и Меморандум за сътрудничество с „Национална компания Индустриални зони“ ЕАД през 2019 г. През 2019 г. Между Общините Сливен, Ямбол и Тунджа е изготвен общ инвестиционен профил и бизнес каталог „Инвестиционна дестинация Сливен-Ямбол“ (https://mun.sliven.bg/invest ), а през 2021 г. е сключено споразумение за партньорство и сътрудничество през новия програмен период 2021-2027г. В споразумението участват и Областните управи на Сливен и Ямбол. Общия брой на населението на 45 мин. от индустриалните зони на територията на дестинацията е 332 000 души. Това е подобно описано и като приоритет в новия План за развитие на общината - ПИРО Сливен 2021-2027. Общата площ на парка/зоната, за който има изготвен и влязъл в сила Подробен устройствен план (ПУП), с отреждане за промишленост и икономически дейности е 2 643 дка. Цялата територия е урбанизирана и има акт за общинска собственост.  Наличието на инфраструктурно осигурен индустриален парк/зона/ е предпоставка за привличане на стратегически инвеститори на територията на общината и региона, което ще доведе до създаване на нови работни места, повишение на доходите на хората, задържане и приток на специалисти, капитали и услуги, с което ще се подобри демографската ситуация на общината и Югоизточен Район и превръщането им в по-привлекателно място за живот и ще се създадат предпоставки за трайна положителна тенденция на намаляване на дисбаланса в регионалното икономическо развитие. | Приема се. | Текстът ще бъде допълнен. |
| На стр. 149 от ИТСР към „Цел 2.1.3. Висше образование“  Да се включат към:  Проектите в областта на висшето образование включват:   * обновяване и разширяване на учебно-материалната база в гр. Сливен към Филиала на МУ Варна, за осигуряване на модерно обучение на световно ниво с цел привличане и на чуждестранни студенти; * обновяване и разширяване на учебно-материалната база и студентски общежития на ТУ София – филиал Сливен и Колежа към него; | Не се приема. | Подобряване инфраструктурата на висшето образование е идентифициран проект в Цел 2.1.3 „Висше образование“ и същият обхваща всички висши учебни заведения на територията на региона, без необходимост от посочване на конкретни обекти. |
| На стр. 153 от ИТСР към „Цел 3.1.1. Подобрена транспортна свързаност и достъпност“  Да се допълнят следните проекти:   * Проектиране и изграждане на четирилентов път Сливен – Ямбол; * Проектиране и изграждане на пътна връзка на гр. Кермен с достъп до АМ Тракия на път /III-555/-Кермен-Граница,общ.(Сливен-Тунджа)-Гълъбинци-Межда-Скалица,/III-6601/ (Интегрирана инвестиция касаеща развитието на транспорта, туризма и икономиката за общините Сливен, Ямбол, Тунджа, Нова Загора и Тополовград); * Рехабилитация на пътна връзка път /II-53,Сливен-Ямбол/-Граница общ.(Ямбол-Тунджа)-Кабиле-Граница общ.(Тунджа-Сливен)-Желю войвода-/III-5305/(Интегрирана инвестиция касаеща развитието на туризма, икономиката транспорта за общините Сливен, Ямбол и Тунджа); * Проектиране, рехабилитация и доизграждане на пътна връзка /III-555,Кермен-Ямбол/ Бозаджии - Безмер-летище Безмер (Интегрирана инвестиция касаеща развитието на транспорта и икономиката за общините Сливен, Ямбол и Тунджа); * Проектиране и изграждане на пътен възел на ул. „Самуиловско шосе“ с достъп на „Индустриална зона Сливен – Юг до подбалканския републикански път или Е871. (Интегрирана инвестиция касаеща развитието на икономиката и транспорта за общините Сливен, Ямбол и Тунджа). | Приема се частично.  Не се приема.  Приема се. | В ИТСР фигурира като обект, но не попада в приоритетните списъци с пътни обекти, предоставени от Агенция „Пътна инфраструктура“.  Не попада в приоритетните списъци с пътни обекти, предоставени от Агенция „Пътна инфраструктура“.  Идентифицирана е възможност за редактиране и допълване на текста, като се добави „републиканска пътна мрежа/при финансови възможности“. |
| На стр. 168 от ИТСР към „Таблица 45: Приоритетни обекти Пътища Специфична цел 3.1“  Да се включат:   * проектиране и изграждане на четирилентов скоростен път Сливен – Ямбол; * проектиране и изграждане на пътна връзка на гр. Кермен с достъп до АМ Тракия;   и Специфична цел 1.1 да се включи:   * Проектиране и изграждане на Индустриален парк/зона „Бършен“(Източна Тракия) – гр. Сливен. | Приема се частично.  Приема се частично.  Приема се. | В ИТСР фигурира като обект, но не попада в приоритетните списъци с пътни обекти, предоставени от Агенция „Пътна инфраструктура“.  В ИТСР фигурира като обект, но не попада в приоритетните списъци с пътни обекти, предоставени от Агенция „Пътна инфраструктура“.  Текстът е допълнен. |
| Във връзка с настъпили промени и необходимост от индексиране бюджетите и времето за изпълнение на проектите за обекти на територията на град Сливен е необходимо допълнение в Приложението към ИТСР да се добавят/променят следните текстове към:  *На стр. 21-25 от Приложението към ИТСР:*  Таблица П 8: Приоритетни обекти за финансиране в сферата на културата  Да се допълнят и коригират текстовете на обектите в Община Сливен   |  |  | | --- | --- | | **Обект** | **Проект** | | **Драматичен театър „Стефан Киров" - Сливен** | **Времеви период:** 2021-2027 г.  **Ремонт:** на голяма зрителна зала с балкон и на камерна зала, фоайе на театъра, смяна на дограми като първа стъпка към енергийна ефективност, ремонт на фасадата на театъра, чиято разгърната площ е 14 000 кв.м. **Приблизителна стойност** - 4 500 000 лв. | | **Регионален исторически музей – Сливен** | **Времеви период:** 2021-2027 г.  **Ремонт**: Ремонт на покрив и фасада; въвеждане на мерки за енергийна ефективност, подмяна на електрическата инсталация; изграждане на отоплителна и охладителна инсталации, изграждане на тоалетни, достъпност на инвалиди, основен ремонт на помощни сгради/работилници и ателиета/, фондохранилище, вътрешен двор, и други СМР, както и дейности за обновяване, оборудване и обзавеждане на сгради и дворно пространство на:   * **Централна сграда на РИМ Сливен** * **Държавна сукнена фабрика/Затвора;** * **Национален музей за текстилна индустрия;**   Изготвяне на реплики и дигитализация на значими артефакти и открития.  **Приблизителна стойност:** 4 800 000 лв. | | **Художествена галерия - Сливен** | **Времеви период:** 2021-2027 г.  **Ремонт:** Реновиране, въвеждане на мерки за енергийна ефективност, ремонт на ВиК, отопление, вентилация, електро и охранителни инсталации на следните отделни сгради на галерията:   * **Галерия „Сирак Скитник“** * **Галерия „Узунова къща“** * **Галерия „Къща Миркович“** * **Фондохранилище**   Дигитализация на значими експозиции и сбирки  **Приблизителна стойност:** 2 200 000лв | | **Регионална библиотека „Сава Доброплодни“ - Сливен** | **Времеви период :** 2021 – 2027 г.  **Ремонт**: фондохранилища, зали за свободен достъп. ремонт стени и тавани, подмяна подова настилка, подмяна врати хранилища съгл. изискванията за пожарна безопасност. Изграждане на външен асансьор за достъп за хора с увреждания до обслужващите звена в старата сграда и първото разширение на библиотеката.  **Приблизителна стойност:** 500 000 лв. | | **Антична и средновековна крепост Туида** | **Времеви период:** 2021-2027 г.  Изготвяне на проект за консервация, реставрация и социализация на крепост Туида. Извършване на консервационно-реставрационни дейности. Дейности по облагородяване и поддържане на съществуваща инфраструктура. Изграждане на допълнителна обслужваща инфраструктура и т.н..  **Приблизителна стойност:** 1 250 000 лв. | | **Калояновска тракийска гробница**  (с. Калояново, община Сливен) | **Времеви период:** 2021-2027 г.  Изготвяне на проект за консервация, реставрация и социализация на архитектурно-исторически резерват Извършване на консервационно-реставрационни дейности. Изграждане на Информационен център с изложбена зала и паркинг. Дейности по облагородяване и поддържане на инфраструктурата.  **Приблизителна стойност:** 900 000 лв**.** | | **Национална художествена гимназия гр. Сливен** | **Времеви период** 2021-2027 г.  Ремонт и реконструкция на училищна сграда и общежитие, въвеждане на мерки за енергийна ефективност, изграждане на открити спортни площадки.  **Приблизителна стойност** 900 000 лв. | | **Нацинален музей на каракачаните в България** | **Времеви период:** 2021-2027 г.  Изготвяне на проект и изграждане и оборудване на нова сграда за Национален музей на каракачаните в България в гр. Сливен.  **Приблизителна стойност:** 1 250 000 лв. | | Приема се частично. | Данните от таблицата са предоставени по официален път Министерство на културата и не могат да бъдат коригирани, без повторно съгласуване.  По отношение на предложението, направено по време на заседанието на РСР за ЮИР на 27.09.2022 г., а именно: Да се включат обектите Крепост „Туида“, Калояновска тракийска могила и Национален музей на каракачаните – предложението се приема. |
|  |  | По отношение на конкретните проекти, описани в ИТСР на ЮИР, да се запише, че се касае за индикативни проекти, за да не се ограничава инициативността на кандидатите при разработване на конкретни проектни предложения. | Приема се | Текстът ще бъде коригиран. |
|  |  | ИТСР да се допълни с новосъздадените за Програмен период 2021-2027 г. Местни инициативни групи и Местни инициативни рибарски групи (МИГ и МИРГ). | Приема се. | Текстът ще бъде актуализиран, с уточнение, че ще бъде въведен общ текст за всички МИГ и МИРГ. |
| 2. | Министерство на туризма | ИТСР показва всеобхватно изследване на ресурсите на региона и идентифицирани възможности за развитие на видовете туризъм. Коректно е представено развитието на туризма и бъдещите възможностите за диверсификация, силните и слабите страни. Анализирани са и допълнителни фактори за развитието на сектора като транспортната инфраструктура, в т.ч. достъпността до местата за отдих и туризъм, необходимостта от осигуряване в бъдеще на допълнителни водни количества с оглед на бързо развиващата се туристическа база и др. Изведена е необходимостта от устойчиво туристическо развитие на региона.  Представени са приоритетите за съхраняване и валоризиране на културното наследство в Югоизточен регион, които считаме че са резонни и актуални (стр. 131). В текста на документа се срещат и редица други позовавания, които извеждат важни и необходими мерки за развитие на туризма в региона, като например: включване на пристанище Бургас в списъка на пристанищата за посещение от круизни и други туристически кораби; разширяването на съществуващ пристан и изграждането на нов пристан за малки плавателни съдове на остров Света Анастасия; дейности по развитие на пътната мрежа и др.  От друга страна, в Приложението към документа като мерки/дейности са изведени следните, които се преповтарят за множество силни и слаби страни, идентифицирани в анализа:   * Предлагане на мултиплицирани туристически услуги на туристите; * Подкрепа на туристическата инфраструктура, включително изграждане на веломаршрутна мрежа в района свързана с посетителския туризъм в природна и урбанизирана среда, реставрация и консервация на недвижими културни ценности от архитектурното наследство, модерен маркетинг и реклама; * Модернизацията, иновациите и новите технологии във всички морски дейности е другият фокус на интервенциите през периода.   Считаме, че горепосочените 3 мерки/дейности следва да бъдат прецизирани спрямо спецификата на съответната силна и/или слаба страна, като останат релевантните такива без да се дублират. Считаме, че правилното формулиране на приоритетни мерки и дейности е от съществено значение за постигане на целите на ИТСР и измерване на постигнатите резултати. В допълнение, предлагаме да бъде изяснен смисъла на дейността „Предлагане на мултиплицирани туристически услуги на туристите“. | Приема се. | Текстът ще бъде коригиран. |
| В текста на ИТСР е отчетена важната роля на туризма в стопанската структура на Югоизточния регион като е посочено следното: „В региона са съсредоточени 28,7 % от местата за настаняване, 40,7 % от легловата база и се формират 34,7 % от приходите от нощувки в отрасъл туризъм в национален мащаб.“. Не е посочено към коя година са тези данни. С оглед актуалност на данните предлагаме следната корекция: „В югоизточния район през 2021 г. са съсредоточени 29,1 % от местата за настаняване, 40,2 % от леглата и се формират 37,8 % от приходите от нощувки в отрасъл туризъм в национален мащаб, като всички тези данни се отнасят до места за настаняване с 10 и повече легла“. | Приема се. | Текстът ще бъде коригиран. |
| В текста на документа са предвидени мерки и дейности за адаптиране към климатичните промени и за намаляване на риска от природни бедствия. Посочено е също, че „новото предизвикателство COVID-19 ще наложи своят отпечатък по линия на бюджета на ЕС, националния бюджет и общинските бюджети поне в рамките на първите две години от новия програмен период“. Въпреки това използваните данни за извършване на целия анализ обхващат периода 2010 – 2017/2019 г., поради което не отразяват актуалната икономическа ситуация. Не са отчетени социално-икономическите последствия от настъпилата криза от пандемията, започналата през 2022 г. война в Украйна и последствията от нея в европейски и световен мащаб, повишаването на цените на горивата и др. Респективно, не е отчетено влиянието върху туризма, който заема съществено място от икономиката на региона и е основно засегнат от последствията от посочените форсмажорни обстоятелства.  Предвид горепосоченото, следва да се вземат под внимание настъпилите форсмажорни обстоятелства, да се отчете влиянието им върху туристическия сектор, а при актуализация на документа да бъде извършен задълбочен анализ и да се предвидят актуални мерки и проекти за преодоляване на негативните тенденции. | Приема се частично. | При извършването на актуализацията на ИТСР ще бъдат направени съответните актуализации във връзка с последиците от пандемията Ковид-19 и войната в Украйна. |
| Предлагаме използваната терминология, касаеща туризма, да бъде съобразена с утвърдените термини за видовете туризъм, използвани в Националната стратегия за устойчиво развитие на туризма в Република България за периода 2014 – 2030 г. | Приема се. | Текстът ще бъде актуализиран с коректна терминология по отношение на видовете туризъм. |
| 3. | Община Поморие | Г-н Иван Алексиев – кмет на община Поморие направи коментар, че за община Поморие не е отбелязана Тракийската куполна гробница, която е от национално и културно значение, както и моли за включване на две местни инициативни групи МИГ-Поморие и МИРГ-Поморие в Приложение 1. | Приема се. | Текстът ще бъде актуализиран. |
| 4. | Община Карнобат | Да се направи допълнение в приложението чрез включване на МИГ-Карнобат. | Приема се. | Текстът ще бъде актуализиран. |
| 5. | Община Ямбол | Да бъде включена в приложението изградената пречиствателна станция на отпадни води на територията на общината. | Приема се. | Текстът ще бъде актуализиран. |
| 6. | община Камено | да се включат в приложението МИГ – Камено и МИРГ – Бургас – Камено. | Приема се. | Текстът ще бъде актуализиран. |
| 7. | Община Бургас | Да се добави проект за модел на интегрирана детска грижа, в който да се включва, както университетска детска болница, така и целия комплекс от грижи. | Приема се. | Текстът ще бъде актуализиран. |
| 8. | Община Айтос | Да се включи в приложението МИГ – Айтос. | Приема се. | Текстът ще бъде актуализиран. |
| 9. | Областна администрация – Ямбол | Предложение за проект за четирилентов път от граничен пункт Лесово до автомагистрала „Тракия“ по трасето на първокласен път 17, възстановяване на жп линията Ямбол – Елхово с продължение до град Одрин, изграждане на интермодален терминал за обработка на товари на територията на област Ямбол | Приема се. | Текстът ще бъде актуализиран, с уточнение, че се касае за индикативни списъци с проектни идеи, които на по-късен етап трябва да се включат в интегрирани проекти. |